stanford-oval/wikipedia huggingface dataset:
WRC Team Mini Portugal
Rallin MM-sarjan tulokset

| Kausi | Auto Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Mini JCW WRC M |  | MON | SWE | MEX | POR | ARG | GRE | NZL | FIN | GER | GBR | FRA | ITA | ESP | – | – |
| 2012 | Mini JCW WRC M |  Paulo Nobre |  | Kesk. | Kesk. | DNS | Kesk. | 17 | 17 | 38 | Kesk. | Kesk. | Kesk. | 19 | 30 | – | – |
| 2012 | Mini JCW WRC M |  Armindo Araújo |  | 15 | 7 | 15 | Kesk. | 11 | 8 | 15 |  |  |  |  |  | – | – |
| 2012 | Mini JCW WRC M |  Chris Atkinson |  |  |  |  |  |  |  |  | 5 | 11 | 8 | 6 | 7 | – | – |
Aiheesta muualla

Kuvia tai muita tiedostoja aiheesta WRC Team Mini Portugal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WRC Team Mini Portugal
Chris Atkinson Walesin rallissa.
Käännös suomeksi
Helen Stenborg

Helen Stenborg (24. tammikuuta 1925 Minneapolis, Minnesota – 22. maaliskuuta 2011) oli yhdysvaltalainen näyttelijä.
Stenborg tunnetaan lähinnä teatterinäytöksistä, joissa hän esiintyi myös yhdessä puolisonsa, Barnard Hughesin kanssa. Television puolella hänellä oli 1970-luvun lopussa Helga Lindemanin rooli sarjassa Another World.
Stenborg oli naimisissa Hughesin kanssa vuodesta 1950 tämän kuolemaan 11. heinäkuuta 2006. Hän sai vuonna 2000 Tony-ehdokkuuden.
Aiheesta muualla

Helen Stenborg Internet Movie Databasessa. (englanniksi)
Viroidi

Viroidit ovat pieniä, 200–400 nukleotidin (nt) mittaisia, yksijuosteisia RNA-molekyylejä, jotka voivat aiheuttaa kasveille tauteja. Ne ovat pienimpiä tunnettuja taudinaiheuttajia ja voivat häiritä kasvisolujen normaaleja toimintoja. Viroidi on muodostunut paljaasta RNA:sta, joka muodostaa sisäisen emäsparimuodostuksen avulla tiukan laskoksen. Viroidit pystyvät replikoitumaan itsestään, mutta sen vaiheita ei tunneta yksityiskohtaisesti. Replikaatio tapahtuu kuitenkin isäntäsolun tumassa. Viroidit eivät koodaa proteiineja. Viroidit loisivat isäntäsoluissa tuhoisalla tavalla käyttäen hyväkseen viruksen RNA-kopiointimekanismeja. Tosin kuin RNA-viruksessa viroidissa ei ole proteiineja vaan se koostuu pelkästä RNA:sta.
Viroideissa on monesti noin 200–400 emästä, kun taas pienimmissä viruksissa emäksiä on noin 2 000. Pienin tunnettu viroidi on 220 emäksen mittainen scRNA. Virusoidi on viroidia muistuttava RNA-geeni, joka kulkee "loisena" viruksen sisällä.
Ihmisen patogeeni hepatiitti D muistuttaa viroideja.
Luokitus

Heimo Pospiviroidae
Suku Pospiviroid
Suku Hostuviroid
Suku Cocadviroid
Suku Apscaviroid
Suku Coleviroid
Heimo Avsunviroidae
Suku Avsunviroid
Suku Pelamoviroid
Aiheesta muualla

Viroids:details[vanhentunut linkki]
ICTV
Subcellular Life Forms
Harry Bosch

| Harry Bosch |
| --- | --- |
 Titus Welliver Harry Boschina televisiosarjassa Bosch.
Näyttelijä(t):  Titus Welliver
Ensi- esiintyminen:  The Black Echo (1992, suom. Tunnelirotta)
Henkilötiedot
Koko nimi:  Hieronymus ”Harry” Bosch
Ammatti:  poliisi
Sukupuoli:  mies
Kotipaikka:  Los Angeles
Suhteet
Lapset:  Maddie
Tutut:  Eleanor Wish Jerry Edgar
Infobox OKNimi-testi OK: 
Rikostutkija Hieronymus ”Harry” Bosch on kirjailija Michael Connellyn luoma kuvitteellinen henkilöhahmo. Bosch on ammatiltaan poliisi ja työskentelee LAPD:ssa. Bosch esiintyy Connellyn romaaneissa sekä Connellyn käsikirjoittamassa televisiosarjassa Bosch. Nimen romaanihenkilölleen Connelly poimi hollantilaiselta renessanssiajan taidemaalarilta Hieronymus Boschilta.
Ensimmäinen Bosch-kirja The Black Echo voitti ilmestymisvuonnaan Edgar-palkinnon vuoden parhaana rikosromaanina.
Romaanit

Bosch esiintyy 22:ssa Connellyn romaanissa:
1.	The Black Echo (1992, suom. Tunnelirotta)
2.	The Black Ice (1993)
3.	The Concrete Blonde (1994) (Betoniblondi)
4.	The Last Coyote (1995)
5.	Trunk Music (1997) (Yöihmisiä)
6.	Angels Flight (1999) (Enkelten portaat)
7.	A Darkness More Than Night (2001) (Mustempi kuin yö)
8.	City of Bones (2002) (Luukaupunki)
9.	Lost Light (2003) (Kadonnut valo)
10.	The Narrows (2004) (Kuilun partaalla)
11.	The Closers (2005) (Avoin ja ratkaisematon)
12.	Echo Park (2006) (Sokkelokuja)
13.	The Overlook (2007) (Musta kaupunki)
14.	9 Dragons (2009) (Lohikäärmeen merkki)
15.	The Drop (2011) (Luottamuksen hinta)
16.	The Black Box (2012) (Musta laatikko)
17.	The Burning Room (2014) (Palava huone)
18.	The Crossing (2015) (Risteyskohta)
19.	The Wrong Side of Goodbye (2016) (Julmat jäähyväiset)
20.	Two Kinds of Truth (2017) (Kaksi totuutta)
21.	Dark Sacred Night (2018) (Yön pimein hetki)
22.	The Night Fire (2019) (Yön liekit)
Televisiosarja

Bosch-kirjojen pohjalta on tehty televisiosarja Bosch, jossa Boschia näyttelee Titus Welliver. Welliver oli Connellyn ehdotus pääosan esittäjäksi. Sarjan juonet ja johtolangat perustuvat useisiin eri teoksiin. Connelly on ollut käsikirjoittamassa sarjaa. Yhdysvalloissa sarjaa esittää TV-kanava Amazon Prime. MTV3 aloitti sarjan esittämisen Suomessa 13. lokakuuta 2015 kello 21.
Heinz Kubsch

Heinz Kubsch (20. kesäkuuta 1927 – 21. helmikuuta 1997 Hampuri) oli saksalainen jalkapallomaalivahti.
Kubsch voitti maailmanmestaruuden vuoden 1954 MM-kilpailuissa mutta ei pelannut turnauksessa yhtään ottelua. Saksan maajoukkueessa hän pelasi yhteensä kolme ottelua. Uransa aikana hän edusti FK Pirmasensia ja Sportfreunde Katernbergia.
Henry Plumb

| Henry Plumb |
| --- | --- |

Euroopan parlamentin puhemies
 1987–1989  
Edeltäjä:  Pierre Pflimlin
Seuraaja:  Enrique Barón Crespo
Kansanedustaja
 1987–2017 (ylähuone)  
Henkilötiedot
Syntynyt: 27. maaliskuuta 1925
Kuollut: 15. huhtikuuta 2022 (ikä 97)
Ammatti:  maanviljelijä
Tiedot
Puolue:  Konservatiivipuolue Euroopan demokraatit (MEP)
Henry Plumb (27. maaliskuuta 1925 – 15. huhtikuuta 2022)  oli brittiläinen maanviljelijä, paroni ja konservatiivipuolueen poliitikko. Hän oli Euroopan parlamentin puhemies 1987–1989; ainoa britti, joka on hoitanut tätä tehtävää.
Plumb oli Britannian maanviljelijöiden keskusliiton puheenjohtaja, joka valittiin EU-parlamenttiin 1979 ja jatkoi siellä 20 vuoden ajan vuoteen 1999. Hän oli intohimoinen maanviljelijöiden aseman puolustaja, joka piti asiaa esillä myös Britannian ylähuoneessa.
Heinz Körvers

| Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Maa:   Saksa> Miesten käsipallo. |
| --- | --- | --- | --- |
|  Kultaa | Berliini 1936 | käsipallo |  |
Heinrich Theodor ”Heinz” Körvers (3. heinäkuuta 1915 – 29. joulukuuta 1942) oli saksalainen käsipalloilija, joka oli mukana Saksan kultaa voittaneessa joukkueessa Berliinin kesäolympialaisissa 1936. Hän pelasi maalivahtina.
Heinz Kwiatkowski

Heinrich "Heinz" Kwiatkowski (26. heinäkuuta 1926 Gelsenkirchen – 23. toukokuuta 2008 Dortmund) oli saksalainen jalkapallomaalivahti.
Kwiatkowski kuului Länsi-Saksan maajoukkueeseen, joka voitti vuoden 1954 MM-kilpailut; hän pelasi turnauksessa yhden ottelun. Hän oli mukana myös vuoden 1958 MM-kisojen joukkueessa. Urallaan hän pelasi maajoukkueessa yhteensä neljä ottelua. Seurajoukkueurallaan Kwiatkowski edusti Borussia Dortmundia, jonka riveissä hän voitti Saksan mestaruuden vuosina 1956 ja 1957.
Warangalin piirikunta

Warangalin piirikunta (teluguksi వరంగల్ జిల్లా, Varaṅgal jillā, urduksi ‏ورنگل ضلع‎‎, Varangal ẓilaʿ) on yksi  yksi Telanganan  osavaltion 10 piirikunnasta Intiassa. Se kuului  Andhra Pradeshin osavaltioon  kesäkuuhun 2014 asti.  Warangal on sen pääkaupunki. Vuonna 2011 piirikunnassa asui 3 522 644 henkilöä.
Aiheesta muualla

Kuvia tai muita tiedostoja aiheesta Warangalin piirikunta Wikimedia Commonsissa
Telanganan piirikunnat
Adilabad
Hyderabad
Karimnagar
Khammam
Mahbubnagar
Medak
Nalgonda
Nizamabad
Rangareddi
Warangal
War on Terror

| War on Terror |
| --- | --- |
Pelaajia:  2–6
Ikäsuositus:  14+
Pelin kesto:  yli 2 tuntia
Satunnaisuus:  melko alhainen
 BoardGameGeek 
War on Terror on TerrorBull Gamesin vuonna 2006 julkaisema satiirinen lautapeli. Pelissä on tavoitteena valloittaa tai ”vapauttaa” maailma.
Aiheesta muualla

Pelin kotisivut (Arkistoitu – Internet Archive) (englanniksi)
Hanasaari (täsmennyssivu)

Hanasaari voi viitata ainakin seuraaviin:
Hanasaari, Sörnäisten kaupunginosaan kuuluva osa-alue Helsingissä
Hanasaari, saari Espoossa Länsiväylän varressa
Hanasaari A, dokumenttielokuva vuodelta 2009
Hanasaaren kulttuurikeskus, ruotsalais-suomalainen kulttuurikeskus Espoossa
Hanasaaren voimalaitos, voimalaitos Hanasaaressa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hanasaari”, voi hakea sivunnimihaulla, laajalla sivunnimihaulla tai tekstihaulla.
Viro yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 53. | 2 | 6 | 2 | 10 |
Viro on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Se on saavuttanut yhteensä kymmenen mitalia, joista kaksi on kultaa, kuusi hopeaa ja kaksi pronssia. Mitaleista kahdeksan on miesten heittolajeista ja kaksi miesten kymmenottelusta.
Viron ainoat maailmanmestarit ja samalla ainoat useampikertaiset MM-mitalistit ovat keihäänheittäjä Andrus Värnik ja kiekonheittäjä Gerd Kanter. Värnik voitti hopeaa Pariisissa 2003 ja kultaa Helsingissä 2005. Kanter sai hopeaa Helsingissä 2005, kultaa Osakassa 2007, pronssia Berliinissä 2009, hopeaa Daegussa 2011 sekä pronssia Moskovassa 2013. Maan ensimmäinen MM-mitalisti oli Edmontonissa 2001 kymmenottelun hopeaa saavuttanut Erki Nool.
Kahdeksan parhaan joukkoon Berliinin MM-kilpailuissa 2009 ylsi Gerd Kanterin lisäksi vain seitsemänneksi sijoittunut pituushyppääjä Ksenija Balta ja Daegussa 2011 toinen kiekonheittäjä Märt Israel, joka sijoittui neljänneksi. Moskovassa 2013 toiseksi paras virolainen oli kahdeksanneksi keihäänheitossa sijoittunut Risto Mätas. Pekingissä 2015 Kanter sijoittui kiekonheitossa neljänneksi ja oli ainoa virolainen pistesijoille päässyt urheilija. Lontoossa 2017 pistesijoille ylti kymmenottelija Janek Õiglane. Dohassa 2019 keihäänheittäjä Magnus Kirt ja kymmenottelija Maicel Uibo saavuttivat hopeaa. Lisäksi pistesijoille ylti kymmenottelija Janek Õiglane. Eugenessa 2022 pistesijoille yltivät seitsemänneksi sijoittuneet korkeushyppääjä Karmen Bruus ja kymmenottelija Maicel Uibo sekä kahdeksanneksi sijoittunut aitajuoksija Rasmus Mägi. Budapestissä 2023 pistesijoille yltivät neljänneksi ja kuudenneksi sijoittuneet kymmenottelijat Karel Tilga ja Janek Õiglane sekä seitsemänneksi sijoittunut aitajuoksija Rasmus Mägi.
Viron MM-mitalit kisoittain

| Kisavuosi ja -paikka>  | Miehet> Kulta | Miehet> Hopea | Miehet> Pronssi | Naiset> Kulta | Naiset> Hopea | Naiset> Pronssi | Yhteensä> Kulta | Yhteensä> Hopea | Yhteensä> Pronssi | Yhteensä | Yhteensä> Sijoitus mitalitilastossa |
| --- | --- | --- | --- | --- | --- | --- | --- | --- | --- | --- | --- |
| 1993 Stuttgart | 0 | 0 | 0 | 0 | 0 | 0 | 0 | 0 | 0 | 0 | – |
| 1995 Göteborg | 0 | 0 | 0 | 0 | 0 | 0 | 0 | 0 | 0 | 0 | – |
| 1997 Ateena | 0 | 0 | 0 | 0 | 0 | 0 | 0 | 0 | 0 | 0 | – |
| 1999 Sevilla | 0 | 0 | 0 | 0 | 0 | 0 | 0 | 0 | 0 | 0 | – |
| 2001 Edmonton | 0 | 1 | 0 | 0 | 0 | 0 | 0 | 1 | 0 | 1 | 30. |
| 2003 Pariisi | 0 | 1 | 0 | 0 | 0 | 0 | 0 | 1 | 0 | 1 | 31. |
| 2005 Helsinki | 1 | 1 | 0 | 0 | 0 | 0 | 1 | 1 | 0 | 2 | 13. |
| 2007 Osaka | 1 | 0 | 0 | 0 | 0 | 0 | 1 | 0 | 0 | 1 | 14. |
| 2009 Berliini | 0 | 0 | 1 | 0 | 0 | 0 | 0 | 0 | 1 | 1 | 36. |
| 2011 Daegu | 0 | 1 | 0 | 0 | 0 | 0 | 0 | 1 | 0 | 1 | 24. |
| 2013 Moskova | 0 | 0 | 1 | 0 | 0 | 0 | 0 | 0 | 1 | 1 | 33. |
| 2015 Peking | 0 | 0 | 0 | 0 | 0 | 0 | 0 | 0 | 0 | 0 | – |
| 2017 Lontoo | 0 | 0 | 0 | 0 | 0 | 0 | 0 | 0 | 0 | 0 | – |
| 2019 Doha | 0 | 2 | 0 | 0 | 0 | 0 | 0 | 2 | 0 | 2 | 21. |
| 2022 Eugene | 0 | 0 | 0 | 0 | 0 | 0 | 0 | 0 | 0 | 0 | – |
| 2023 Budapest | 0 | 0 | 0 | 0 | 0 | 0 | 0 | 0 | 0 | 0 | – |
| Yhteensä | 2 | 6 | 2 | 0 | 0 | 0 | 2 | 6 | 2 | 10 | 53. |
Viron MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Gerd Kanter | 1 | 2 | 2 | 5 | 2005–2013 |
| Andrus Värnik | 1 | 1 | 0 | 2 | 2003–2005 |
| Erki Nool | 0 | 1 | 0 | 1 | 2001 |
| Magnus Kirt | 0 | 1 | 0 | 1 | 2019 |
| Maicel Uibo | 0 | 1 | 0 | 1 | 2019 |
Heinz Lammerding

| Heinz Lammerding |
| --- | --- |

Henkilötiedot
Syntynyt: 27. elokuuta 1905  Dortmund, Saksa
Kuollut: 13. tammikuuta 1971 (65 vuotta)  Bad Tölz, Länsi-Saksa
Sotilashenkilö
Palvelusmaa(t):   Saksa
Taistelut ja sodat:  Toinen maailmansota
Sotilasarvo:  SS-Gruppenführer
Heinz Bernard Lammerding (27. elokuuta 1905 Dortmund, Saksa – 13. tammikuuta 1971 Bad Tölz, Länsi-Saksa) oli saksalainen SS-Gruppenführer natsi-Saksan ja toisen maailmansodan aikana. Lammerding oli koulutukseltaan insinööri.
Saksan kansallissosialistisen työväenpuolueen varhaisena kannattajana hän liittyi SA-joukkoihin insinöörikoulun johtajaksi. Vuonna 1935 hän liittyi SS:n.
Toisen maailmansodan sytyttyä Lammerding kuului SS-Verfügungstruppen (SS/VT) henkilöstöön ja palveli eri pioneeripataljoonissa marraskuun 1940 – elokuun 1942 välisenä aikana. Sen jälkeen hän sai komentoonsa jalkaväkirykmentin. Oltuaan hetken panssarijoukkojen esikunnissa hän sai komennuksen SS-kenraali Erich von dem Bach-Zelewskin esikuntapäälliköksi. Toimessa hän koordinoi partisaanien vastaisia operaatioita Neuvostoliitolta vallatuilla alueilla. Toimeenpanevana upseerina Lammerding allekirjoitti useita käskyjä venäläisten kylien ja pienten kaupunkien tuhoamiseksi kostotoimina. Nämä kylät olivat sattuneet olemaan lähellä partisaanien iskupaikkoja, vaikkei niillä ollut aina tekemistä alueilla oleskelevien partisaanien kanssa.
Vuoden 1943 lopulla hän sai komentoonsa SS-divisioona Das Reichin yksiköitä partisaanienvastaisia iskuja varten. Vuoden 1944 hänelle annettiin koko divisioonan komento. 21. huhtikuuta 1944 hänet palkittiin rautaristin ritariristillä toimistaan partisaaneja vastaan. Yksikkö siirrettiin Ranskaan maihinnousua odottelemaan. Pian Normandian maihinnousun jälkeen yksi hänen panssarikrenatöörirykmenteistään tuhosi Oradour-sur-Glanen murhaten kylän 642 asukasta. Tuhansia vuosia paikallaan olleesta maalaiskylästä tuli aavekaupunki vain muutamassa tunnissa.
Sodan lähestyessä loppuaan Lammerding palveli Heinrich Himmlerin esikuntapäällikkönä armeijaryhmä Veikselissä. Vuonna 1953 Bordeaux'n tuomioistuin langetti Lammerdingille poissaolevana kuolemantuomion sotarikoksista Tullen ja Oradour-sur-Glanen verilöylyissä. Tuntemattomista syistä Lammerdingia ei tuotu koskaan oikeuden eteen sotarikoksistaan. Hän jäi työskentelemään Saksaan ja menestyi insinöörinä mukavasti. Lammerding kuoli syöpään vuonna 1971.
Wilków (Opolen voivodikunta)

| Wilkówin kunta (Gmina Wilków) |
| --- | --- |
 Kunnantalo
 lippu:  vaakuna
   Kunnan sijainti Namysłówin piirikunnassa
 Wilkówin kunta
 Koordinaatit: 51°06′N, 17°40′E 
Valtio:  Puola
Voivodikunta:  Opole
Piirikunta:  Namysłów
 – Kunnanjohtaja:  Bogdan Zdyb
Pinta-ala:  
 – Kokonaispinta-ala:  101 km²
Väkiluku (2019):  4 385
 – Väestötiheys:  44 as./km²
Suuntanumero(t):  (+48) 77
 
 Verkkosivut 
Infobox OKVirheellinen NIMI-arvo: 
Wilków on maalaiskunta Namysłówin piirikunnassa Puolassa. Sen väkiluku oli vuoden 2019 lopussa 4 385. Kunnan hallintokeskus ja suurin kylä on Wilków.
Kunnan kartta.
Wilkówin kunta on nykymuodossaan perustettu vuonna 1973.
Kunnan kylät ovat Bukowie, Dębnik, Idzikowice, Jakubowice, Krzyków, Lubska, Młokicie, Pągów, Pielgrzymowice, Pszeniczna, Wilków sekä Wojciechów. Sen pinta-ala on 101 neliökilometriä. Wilków rajautuu Namysłówin, Bierutówin ja Dziadowa Kłodan kuntiin. Metsän osuus kunnan pinta-alasta on noin 2,8 prosenttia, mikä on Opolen voivodikunnan alhaisin luku.
Vuoden 2019 lopussa 49,2 prosenttia Wilkówin kunnan asukkaista oli naisia ja 50,8 prosenttia miehiä. Alle 18-vuotiaat muodostivat kunnan väestöstä 18,3 prosenttia, työikäiset 64,3 prosenttia ja eläkeikäiset 17,4 prosenttia. Väestön keski-ikä oli 39,9 vuotta.
Aiheesta muualla

Kuvia tai muita tiedostoja aiheesta Wilków Wikimedia Commonsissa
Gmina Wiejska Wilków Opolen tilastokeskus. (puolaksi)
Ha’il

| Ha’il |
| --- | --- |
 Näkymä kaupunkiin Samran kukkulalta.
 Ha’il
 Koordinaatit: 27°31′N, 41°41′E 
Valtio:  Saudi-Arabia
provinssi:  Ha’il
Väkiluku (2010):  310 897
Aikavyöhyke:  UTC+3
Infobox OKVirheellinen NIMI-arvo: 
Ha’il (arab. حائل‎, Ḥā’il) on kaupunki Saudi-Arabian Ha’ilin provinssissa. Kaupunki on entinen rašidien dynastian pääkaupunki. Vuoden 2010 väestönlaskennan mukaan kaupungissa asui 310 897 asukasta.
Maantiede

Ha’il sijaitsee Najdin historiallisen alueen pohjoisosassa. Najdin pohjoisreunan muodostaa Nafud Ha’ilista pohjoiseen ja pohjoisessa sijaitsee myös Umm Arkadin harjanne. Kaupungista länteen sijaitsee Adjan massiivi ja idässä Samran kukkula, joka tunnetaan paikallisesti myös nimellä al-Mawkida.
Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 17–40 °C:n välillä ja alin lämpötila 4–24 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 110 millimetriä. Sateet sijoittuvat lokakuun ja toukokuun välille. Kesäkuun ja syyskuun välisenä aikana ei sada juuri lainkaan.
Historia

Nimi Ha’il viittasi alun perin vadiin, joka sijaitsee nykyisen kaupungin reunamilla. Itse asutuskeskus paikalla tunnettiin alun perin nimellä Kurayya. Ha’ilin mainitsevat teoksissaan esimerkiksi runoilijat Imru’l-Qais ja Tarafa ibn al-Abd. Jotkut tutkijat ovat yhdistäneet paikan myös Ptolemaioksen mainitsemaan paikkaan nimeltä Arre Kome. Ha’il sijaitsee Šammar-heimon historiallisella ydinalueella. Wahhabilaiset hallitsijat alistivat Šammar-heimon vuosina 1786-7 ja 1800-luvun alkupuolta leimasivat valtakiistat sukujen välillä. Egyptin Ibrahim pašša teki sotaretken Dariyahin kaupunkiin vuonna 1818 ja Ha’ilista vaadittiin samalla sotaretkellä suojelurahaa.
Vuonna 1835 Ha’ilin hallitsijoiksi nousi rašidien suku ensin saudien alaisuudessa ja myöhemmin itsenäisenä Jabal Šammarina. Jabal Šammar oli voimakkaimmillaan Muhammad Ibn Rašidin valtakaudella vuosien 1872 ja 1897 välillä. Tuolloin Ha’ilin kaupunki koostui neljästä torin ympärille rakennetusta korttelista ja yhteensä kaupungissa oli noin 20 000 asukasta. Kaupungista pohjoiseen sijaitsi Barzanin linnoitus. Kaupungin vaikutusvaltaisimmat kauppiaat olivat lähtöisin Najafin kaupungista Irakista. Vuonna 1871 kaupunkiin iski kulkutauti, joka tappoi monet sen asukkaista ja vuonna 1877 kaupungissa oli vain arviolta 3 000 asukasta. Muhammadin kuoltua vuonna 1897 kiistat vallanperimyydestä heikensivät rašideja ja tilannetta hyödynsivät heidän kilpailijansa saudit. Ibn Saudin joukot valtasivat Ha’ilin 2. marraskuuta 1921.
Talous

Ha’il sijaitsi aikanaan merkittävän Irakista lähtevän pyhiinvaellusreitin varrella, mutta reitti siirrettiin kulkemaan Al Jawfin kautta vuonna 1963. Kaupunki oli myös tunnettu hevosistaan, mutta hevostenkasvatus ei ole enää merkittävä elinkeino. Kaupungin nykyisiä pääelinkeinoja ovat pienimuotoinen maatalous ja kauppa. Alueella viljellään esimerkiksi taatelia, hedelmiä ja viljaa.
Koulutus

Kaupungissa sijaitsee Ha’ilin yliopisto.
Barzanin linnoitusta Gertrude Bellin valokuvassa.
Heiden (šintolaisuus)

Kasuga-taishan heiden.
Heiden (jap. 幣殿, ”uhrihalli”) on šintolaisen pyhäkön rakennus, joka on alun perin tarkoitettu kamille annettavia uhrilahjoja (jap. 幣帛, heihaku) varten. Rakennus sijaitsee yleensä päähallin (honden, suljettu yleisöltä) ja rukoushallin (haiden) välissä ja saattaa liittää ne toisiinsa. Jos pyhäkkö on rakennettu niin kutsuttuun ishi-no-ma-zukuri-tyyliin, heidenin kivilattia on kahta muuta hallia alempana ja hallia kutsutaan nimellä ishi-no-ma (jap. 石の間, ”kivihuone”). Sitä voidaan nimittää myös ”keskihalliksi” (jap. 中殿, chūden) tai kutsua muilla nimillä, ja sen sijainti voi joskus vaihdella. Nimestään huolimatta sitä käytetään nykyään useimmiten rituaaleihin.
Aiheesta muualla

Kuvia tai muita tiedostoja aiheesta Heiden Wikimedia Commonsissa
Helga Mees

| Mitalit> Maa:  Saksa.Naisten miekkailu. Olympialaiset  | Mitalit> Maa:  Saksa.Naisten miekkailu. Olympialaiset  | Mitalit> Maa:  Saksa.Naisten miekkailu. Olympialaiset  | Maa:  Saksa> Naisten miekkailu. |
| --- | --- | --- | --- |
|  Hopeaa | Tokio 1964 | floretti, yksilökilpailu |  |
|  Pronssia | Tokio 1964 | floretti, joukkuekilpailu |  |
Maa:  Länsi-Saksa
| MM-kilpailut  | MM-kilpailut  | MM-kilpailut  |  |
|  Hopeaa | Philadelphia 1958 | floretti, joukkuekilpailu |  |
|  Pronssia | Budapest 1959 | floretti, joukkuekilpailu |  |
Helga Margot Volz-Mees (o.s. Mees, 12. heinäkuuta 1937 Saarbrücken – 11. huhtikuuta 2014) oli saksalainen miekkailija. Hän kilpaili kolmissa perättäisissä kesäolympialaisissa vuosina 1960–1968. Hän saavutti vuoden 1964 kesäolympialaisissa Tokiossa hopeaa floretin yksilö- ja pronssia joukkuekilpailussa. MM-kilpailuista Mees saavutti kaksi mitalia floretin joukkuekilpailuista.
Haze (videopeli)

| Haze |
| --- | --- |

Kehittäjä:  Free Radical Design
Julkaisija:  Ubisoft
Ohjaaja:  David Doak Derek Littlewood (luova ohjaaja)
Tuottaja:  Chris Lacey Martin Wakeley Martin Keywood
Suunnittelija:  Sandro Sammarco Adam Cook Tom Goodchild Matt Abott Karl Von Der Luehe Tim Spencer Jamie Pollard
Käsikirjoittaja:  Rob Yescombe
Säveltäjä:  Graeme Norgate
Julkaistu:  NA 20. huhtikuuta 2008 JP 22. huhtikuuta 2008EU 23. huhtikuuta 2008 AUS 23. huhtikuuta 2008
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M   (17+) PEGI: 18
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK     : 
Haze on Free Radical Designin kehittämä ja Ubisoftin julkaisema ensimmäisen persoonan ammuntapeli. Peli julkaistiin 
PlayStation 3:lle huhtikuussa 2008. Peli julkistettiin ensimmäisen kerran E3-messuilla 2006.
Pelaaminen

Hazea pelataan ensimmäisen persoonan kuvakulmasta. Pelihahmo Carpenter kulkee välillä ryhmässä ja välillä yksin, mutta hän ei voi komentaa ryhmänsä sotilaita, vaan ne toimivat täysin itsenäisesti. Hazessa ei ole lainkaan latausruutuja, vaan peli etenee saumattomasti alusta loppuun. Pelaaja pääsee käsiksi ainakin jeeppiin, mutta pidemmät matkat taittuvat esimerkiksi helikopterilla välianimaation muodossa. Toiminta pysyy tällöinkin reaaliaikaisena, ja pelaaja kokee tapahtumat alusta loppuun Carpenterin silmin.
Pelin käsikirjoittaja Rob Yescombe on kertonut, että sota on jokapäiväinen asia, jota ei peleissä käsitellä erityisen hyvin. Hänen mielestään sodan käsitteleminen on haasteellista, ja yleensä pelissä tappaminen ei aiheuta surua. Kehitystiimi yrittääkin Hazessa saada pelaajat ajattelemaan ja miettimään tekojensa seurauksia.